IRCTCની લિન્ક પર કનેક્ટ થતાં પહેલાં ટિકિટ-બુકિંગ માટે જરૂરી તમામ વિગત તૈયાર રાખવાની અને IRCTCના સર્વર સાથે કનેક્શન બાદ ગણતરીની સેકન્ડોમાં ટિકિટ-બુકિંગની સુવિધા રોબો સૉફ્ટવેર આપે છે, જ્યારે સામાન્ય પૅસેન્જરે ટિકિટ-બુકિંગ માટે જરૂરી તમામ વિગત IRCTCના સર્વર સાથે કનેક્શન બાદ ભરવી પડે છે. એથી રોબો સૉફ્ટવેર વાપરનારાને ઝડપથી ટિકિટ મળી જાય છે અને સામાન્ય પ્રવાસી હાથ ઘસતો રહી જાય છે. આ પ્રકારનાં સૉફ્ટવેર ઑનલાઇન ખરીદી શકાય છે. એની કિંમત ૧૦૦૦થી ૫૦૦૦ રૂપિયા સુધીની હોય છે. સૉફ્ટવેરની કિંમતનો આધાર એ એક સમયે કેટલા પૅસેન્જર નેમ રેકૉર્ડ (PNR) જનરેટ કરી શકે છે એના પર હોય છે.